**Ne-am fost...**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai fost și muză, dar și scuză

De-a-mi lăsa sufletul pătruns...

Ai fost și râset, dar și plâns —

Ți-am fost "mușcat de buză".

Mi-ai fost și lună, dar și soare,

Mi-ai luminat întreaga nebunie...

Ai fost tristețe, dar și bucurie —

Ți-am fost ce ai vrut la picioare...

Mi-ai fost și înger, dar și necurat,

M-ai luminat, dar și întunecat...

Ai fost bordei, dar și palat —

Ți-am fost ce am, ce ai visat.

Mi-ai fost gând negru, dar și alb,

Mi-ai fost și ploi, și curcubeu...

Ai fost și "noi", și "tu", și "eu" —

Ți-am fost ce ai avut mai dalb.

Mi-ai fost și minus, dar și plus,

Ne-am înmulțit, ne-am împărțit...

Ai fost și nou, dar și-nvechit —

Ți-am fost ajuns și neajuns.

Mi-ai fost și-ntreg, dar și pustiu,

Complici ne-am fost în toate...

Ai fost și viață, dar și moarte —

Ți-am fost ce nu o să-ți mai fiu...